Document ID: /roh_data/filtered/Bilingualer_Corpus_interleaved-it-rm.jsonl.gz/972

This is a text translated from Italian to Rumantsch Grischun.
Revisione totale della legislazione sulla cittadinanza del Cantone dei Grigioni

Il Cantone dei Grigioni avrà una nuova legislazione sulla cittadinanza. La revisione totale della legislazione esistente, proposta nel messaggio del Governo al Gran Consiglio, prevede diverse modifiche essenziali, tra le quali un obbligo di domicilio dei richiedenti nei comuni patriziali. La revisione totale è una conseguenza della revisione della legge federale sulla cittadinanza, che entrerà in vigore il 1° gennaio 2006. Il disegno di legge presentato disciplina i seguenti punti principali: requisito e durata del domicilio, presupposti d'idoneità, reintegrazione, tasse di naturalizzazione e diritto di essere sentito nella procedura di naturalizzazione.

Per quanto riguarda la prevista introduzione di un obbligo di domicilio nei comuni patriziali al momento dell'inoltro della domanda, nella nuova legge viene ancorata una durata minima di domicilio di quattro anni complessivi, di cui due subito prima dell'inoltro della domanda. Ciò è giustificato in particolare dal fatto che l'autorità competente del comune di domicilio è quella che meglio può valutare l'integrazione di una persona nella comunità cantonale e comunale. La durata di domicilio di quattro anni è una durata minima. I comuni patriziali hanno quindi la possibilità di fissare durate di domicilio fino a sei anni per cittadine e cittadini svizzeri e fino a dodici anni per cittadine e cittadini stranieri. Con l'obbligo di domicilio si vuole anche contrastare la prassi attuale di alcuni comuni, che non richiedono né l'elezione di domicilio nel comune, né procedono a una verifica dell'integrazione.

Secondo le direttive del diritto federale, per le proprie decisioni di naturalizzazione i comuni patriziali potranno in futuro fatturare soltanto tasse a copertura delle spese procedurali. Alla persona di nazionalità estera potranno essere fatturati al massimo 2000 franchi, alla persona di nazionalità svizzera al massimo 1000 franchi. La revisione tiene inoltre conto della giurisprudenza del Tribunale federale, secondo la quale votazioni alle urne relative a decisioni di naturalizzazione sono di principio anticostituzionali e secondo la quale le decisioni di naturalizzazione negative prese tramite scrutinio pubblico nel corso di assemblee comunali devono essere sufficientemente motivate.

Nuova costruzione di un centro di formazione per agricoltori e meccanici di macchine agricole

Presso il Centro di formazione e consulenza agraria Plantahof (CFCA) di Landquart si sta costruendo un nuovo edificio per la formazione di futuri agricoltori e meccanici di macchine agricole provenienti dalla Svizzera orientale, dal Ticino e dal Principato del Liechtenstein. Il progetto viene realizzato in stretta collaborazione con l'Associazione professionale per la tecnica agraria dei Grigioni, responsabile per la formazione e il perfezionamento professionale dei meccanici di macchine agricole. Per la realizzazione del progetto edilizio il Cantone deve mettere a disposizione un credito di garanzia di 2'178'600 franchi. Questo è quanto chiede il Governo al Gran Consiglio nel relativo messaggio. Il carico effettivo del Cantone ammonta a 1'451'848 franchi. Questo importo risulta deducendo dalla somma complessiva per la costruzione il sussidio federale, la partecipazione dell'Associazione professionale per la tecnica agraria e il materiale didattico finanziato separatamente. Il nuovo edificio dovrebbe sorgere a nord-est della palestra esistente ed essere accessibile dal posteggio lungo la strada cantonale.

La Polizia cantonale e il Corpo delle guardie di confine intensificano la collaborazione

In futuro la Polizia cantonale dei Grigioni e il Corpo delle guardie di confine II intensificheranno la collaborazione. Il Dipartimento cantonale di giustizia, polizia e sanità e la Direzione federale delle dogane si sono accordate sulla stipulazione di una convenzione a questo proposito. Gli obiettivi della convenzione sono lo sfruttamento di sinergie, la semplificazione delle procedure e una chiara regolamentazione delle competenze. Si tratta in particolare di indagini comuni, del sostegno e dell'assistenza reciproca. Al Corpo delle guardie di confine verranno però anche delegate determinate competenze che finora erano di competenza esclusiva della Polizia cantonale, in particolare nell'ambito del diritto in materia di circolazione stradale. I membri del Corpo delle guardie di confine saranno in certi casi autorizzati a infliggere multe disciplinari.

Contributi cantonali a favore di diverse istituzioni

Progetto "Waldbau 2005":

il Governo approva il progetto cantonale "Waldbau 2005" con costi complessivi di 15'831'750 franchi. I costi rimanenti una volta dedotto il ricavato della vendita del legno ammontano a 10'281'000 franchi. Per la realizzazione del progetto viene stanziato un contributo cantonale dell'importo massimo complessivo di 1'711'060 franchi. Al progetto partecipano 170 proprietari pubblici e privati di bosco.

Graubünden Holz:

il Governo ha garantito all'associazione mantello Graubünden Holz un contributo di 300'000 franchi per la prosecuzione dei progetti chiave secondo il documento strategico "Holz futuro".

Ferrovia retica:

il Governo approva un contributo agli investimenti di 288'000 a favore della Ferrovia retica (FR). I fondi verranno utilizzati per la sostituzione dei sezionatori da 11 kV lungo tutta la rete FR. I costi complessivi ammontano a 1,6 mio. di franchi, di cui 1'312'000 sono a carico della Confederazione.

Progetti stradali

Strada dello Schanfigg:

il Governo ha approvato il progetto presentato dalla Città di Coira per l'ampliamento, il risanamento e il rinnovo della strada dello Schanfigg. Il progetto include tra l'altro la costruzione di un nuovo marciapiede del costo di 821'038 franchi, dei quali il Cantone si assume il 20 percento, al massimo 164'208 franchi.

Organo: Governo

Fonte: it Cancelleria dello Stato dei Grigioni

Data: 19.05.2005

Revisiun totala dal dretg da burgais dal chantun Grischun

Il chantun Grischun survegn in nov dretg da burgais. La revisiun totala da la legislaziun vertenta - che la regenza propona en la missiva al cussegl grond - prevesa pliras midadas essenzialas, tranter quellas in'obligaziun da domicil per petentas e per petents en las vischnancas burgaisas. La revisiun totala è ina consequenza da la revisiun da la lescha federala davart il dretg da burgais ch'entra en vigur il 1. da schaner 2006. Il sboz da lescha avant maun regla principalmain la necessitad da domicil ed ils termins da domicil, las premissas da qualificaziun, la renatiralisaziun, las taxas da natiralisaziun sco er l'attenziun giuridica en la procedura da natiralisaziun.

Areguard l'intenziun d'introducir in'obligaziun da domicil en las vischnancas burgaisas il mument che la dumonda vegn inoltrada, vegn statuida en la nova lescha ina durada da domicil minimala da totalmain quatter onns; da quels quatter onns ston dus esser stads directamain avant l'inoltraziun da la dumonda. Quai sa giustifitgescha spezialmain perquai che l'autoritad cumpetenta en la vischnanca da domicil po giuditgar il meglier co ch'ina persuna è integrada en las relaziuns chantunalas e communalas. En cas dal termin da domicil da quatter onns sa tracti d'ina durada da domicil minimala. Las vischnancas burgaisas han damai la pussaivladad da fixar termins da domicil da fin sis onns per persunas svizras e da fin dudesch onns per persunas estras. Cun l'obligaziun da domicil duai er vegnir fatg frunt a la pratica actuala da tschertas vischnancas che na pretendan betg ch'i vegnia prendì domicil en la vischnanca e che na fan er betg in'examinaziun d'integraziun.

Per lur decisiuns da natiralisaziun dastgan las vischnancas burgaisas en l'avegnir - tenor las directivas dal dretg federal - ultra da quai mo pli metter a quint taxas che cuvran ils custs da procedura. Per persuna estra èn quai maximalmain 2'000 francs e per persuna svizra1'000 francs. Plinavant resguarda la revisiun la giurisdicziun dal tribunal federal, numnadamain che votaziuns a l'urna per decisiuns da natiralisaziun cuntrafan da princip a la constituziun e che decisiuns da natiralisaziun negativas - che vegnan per exempel prendidas da radunanzas communalas en votaziuns avertas - ston vegnir motivadas adequatamain.

Nova construcziun d'in lieu da scolaziun per puras e purs e per mecanistas e mecanists da maschinas agriculas

En il center da furmaziun e cussegliaziun agricula Plantahof (CFCA) a Landquart vegn construì in nov edifizi per scolar puras e purs sco er mecanistas e mecanists da maschinas agriculas da la Svizra orientala, dal Tessin e dal principadi da Liechtenstein. Il project vegn realisà en stretga collavuraziun cun la federaziun spezialisada per tecnica agrara dal Grischun ch'è responsabla per la scolaziun e per la furmaziun supplementara da las mecanistas e dals mecanists da maschinas agriculas. Per realisar il project da construcziun duai il chantun metter a disposiziun in credit d'impegn da 2'178'600 francs. Quai propona la regenza al cussegl grond en la missiva correspundenta. La grevezza effectiva dal chantun importa 1'451'848 francs. Quest import resulta, sche la contribuziun federala, la part dals custs che vegn surpigliada da la federaziun spezialisada per tecnica agrara sco er ils meds d'instrucziun che vegnan finanziads separadamain vegnan deducids da la summa totala da construcziun. L'edifizi nov duai vegnir situà al nordost da la sala da gimnastica existenta e duai vegnir rendì accessibel sur la plazza da parcar per lung da la via chantunala.

La polizia chantunala ed il corp da guardias da cunfin intensiveschan la collavuraziun

La polizia chantunala grischuna ed il corp da guardias da cunfin II vegnan a collavurar pli stretgamain en il futur. Il departament chantunal da giustia, polizia e sanitad e la direcziun federala da circundari da duana èn sa cunvegnids da far ina cunvegna correspundenta. La cunvegna ha la finamira da trair a niz sinergias, da simplifitgar andaments e da reglar cleramain las cumpetenzas. En quest connex sa tracti spezialmain d'acziuns d'investigaziun communablas sco er da sustegn e d'agid vicendaivel. Al corp da guardias da cunfin duain dentant er vegnir delegadas tschertas cumpetenzas ch'èn stadas fin uss en mauns da la polizia chantunala, cunzunt en il sectur dal dretg davart il traffic sin via. Las appartegnentas ed ils appartegnents dal corp da guardias da cunfin vegnan uschia autorisads d'incassar multas disciplinaras en tscherts cas.

Da vischnancas e regiuns

Savognin:

La vischnanca da Savognin survegn ina contribuziun chantunala da maximalmain 55'811 francs als custs da construcziun da duas vias champestras en il territori da la "veia Saletscha". La contribuziun vegn concedida cun la resalva che la confederaziun paja la contribuziun garantida.

Tavau:

A l'ospital da Tavau permetta la regenza da cumprar in apparat ad ultrasun cun accessoris en l'autezza da totalmain 225'000 francs. L'approvaziun succeda en il rom dal project da construcziun per engrondir e per sanar l'ospital da Tavau. Quest project prevesa acquisiziuns d'apparats e d'indrizs medicinals d'ina autezza maximala da 4,5 milliuns francs.

Pro Partenz:

Per il project "Partenz plus" garantescha la regenza a la corporaziun regiunala pro Partenz ina contribuziun da totalmain 200'000 francs durant ils onns 2005 fin 2008. La concessiun dals credits necessaris tras il cussegl grond resta resalvada. Plinavant vala sco cundiziun ch'ils meds finanzials vegnian impundids per repassar las structuras da tut las organisaziuns turisticas regiunalas e ch'i vegnia prendì en mira da furmar ina destinaziun.

Contribuziuns chantunalas a differentas instituziuns

Project collectiv "selvicultura 2005":

La regenza approvescha il project collectiv chantunal "selvicultura 2005" che custa totalmain 15'831'750 francs. Ils custs che restan suenter la deducziun dal retgav da la vendita da laina importan 10'281'000 francs. Per realisar il project vegnan permessas contribuziuns chantunalas en l'autezza maximala da 1'711'060 francs. Al project èn participads 170 proprietarias e proprietaris da guaud publics e privats.

Grischun lain:

A la federaziun da tetg "Grischun lain" garantescha la regenza ina contribuziun da 300'000 francs per cuntinuar cun ils projects cardinals tenor il document strategic "lain futuro".

Viafier retica:

La regenza conceda ina contribuziun d'investiziun da 288'000 francs per la viafier retica. Ils meds finanzials vegnan utilisads per remplazzar ils interrupturs dad 11 kV sin tut la rait da la viafier retica. Ils custs totals importan 1,6 milliuns francs. Da quels surpiglia la confederaziun 1'312'000 francs.

Claustra Son Jon a Müstair:

Per elavurar il catalog dal museum vegn concedì a la claustra Son Jon a Müstair, museum & butia, ina contribuziun unica da 6770 francs.

Museum da minieras da Tavau:

Al museum da minieras da Tavau garantescha la regenza ina contribuziun unica da 7900 francs per inventarisar ils objects dal museum.

Museum da Laax:

Per las lavurs d'inventarisaziun planisadas ils onns 2005 e 2006 survegn la cumissiun dal museum da Laax in sustegn finanzial unic dad 11'000 francs.

Museum d'Engiadina bassa:

La regenza sustegna l'uniun dal museum d'Engiadina bassa cun ina contribuziun unica da 6800 francs. Ils meds finanzials vegnan duvrads per inventarisar ils objects dal museum.

Projects da vias

Via dal Scanvetg:

La regenza approvescha il project suttamess da la citad da Cuira per engrondir, sanar e renovar la via dal Scanvetg tranter il "Obertor" e la "Metzgerbrücke" a Cuira. Il project prevesa tranter auter da construir da nov in passape per 821'038 francs. Il chantun sa participescha cun 20 pertschient, quai vul dir cun maximalmain 164'208 francs. Per cuvrir ils custs da la sanaziun da la via chantunala vegn mess a disposiziun in credit da 186'332 francs.

Gremi: regenza

Funtauna: rg chanzlia chantunala dal Grischun

Data: 19.05.2005